Homosexualidad

Homoseksualidad ta un orientacion sexual di personanan cu ta sinti nan mes atrae pa hende di nan mesun sexo. Hende homber cu ta sinti nan mes atrae pa otro hende homber den sentido romantico of sexual ta wordo yama gay. Hende muhe cu ta sinti nan mes atrae sexualmente pa otro hende muhe tambe por wordo yama gay, pero normalmente nan ta wordo yama lesbiana. Hende cu ta romantico of sexualmente atrae pa homber y muhe ta wordo yama bisexual.

Aunke homosexualidad ta di tur tempo y tur pais, den hopi cultura e tabata y ta ser desprecia, di manera cu hende homosexual a bira victima di marginalisacion, discriminacion of persecucion. For di siglo 19 gay y lesbiana den e mundo occidental a purba libera nan mes for di esaki dor di lanta un movemento di emancipacion cu a logra hopi di su metanan den diferente pais. Ademas di esaki, un cultura gay chikitu, pero distinto, a surgi. Homosexualidad a keda constatá den mas cu 1.500 especie di animal. 

Hende homosexual, ambos lesbiana y gay, ta forma parti di e comunidad LGBT, hunto cu hende bisexual y transgenero.

 Causa 
E causa exacto di homosexualidad no ta conoci, pero ta sospecha cu e ta e resultado di un intercambio compleho di influencianan genetico, hormonal y ambiental. Frankowski, B.L. (2004): 'Sexual orientation and adolescents' in Pediatrics, Tomo 113, pag. 1827–1832.  Archiva 24 di september 2022.Lamanna, M.A., Riedmann, A., Stewart, S.D. (2014): Marriages, Families, and Relationships. Making Choices in a Diverse Society, Cengage Learning, pag. 82 Stuart, G.W. (2014): Principles and Practice of Psychiatric Nursing, Elsevier Health Sciences Den transcurso di tempo, hopi teoria a ser propone tocante e causa di orientacion sexual, pero te awor ningun di nan a haya aceptacion amplio. Sinembargo, tin indicacionnan fuerte cu e factornan biologico no-social ta di gran importancia den e desaroyo di e orientacion sexual.Bailey, J.M., Vasey, P.L., Diamond, L.M., Breedlove, S.M., Vilain, E. & Epprecht, M., Sexual Orientation, Controversy, and Science' den Psychological Science in the Public Interest, Tomo 17, edicion 21, pag. 45–101. Archiva 11 di juni 2023. LeVay, S. (2017): Gay, Straight, and the Reason Why. The Science of Sexual Orientation, Oxford University Press No tin prueba pa e idea cu educacion of experencianan for di trempan ta hunga un rol den esaki. 

 Mira tambe 
 Sexualidad
 Heterosexualidad

Kategoria:Orientashon seksual